| ŘƐAHD AQDIM - TTAWRAT d ZZEBUR d INABIYYEN
Nnumru | Isem d aquḍaḍ | Isem d aquḍaḍ | TTAWRAT niɣ CCARIƐA (5 IDLISEN n MUSA)
1 | Amz. | Amezwaru | Arebbi ixřeq-dd ijenwan d temmurt - Ttarix n Adam, Nuḥ, Ibrahim, Isḥaq, Yaɛqub (Arebbi isemma t ‘Israyil’), Yusuf d iḥenjiren inneɣni n Yaɛqub, tarwa n Israyil
2 | Uf. | Ufuɣ | Uffuɣ n ayt n Israyil zi Miṣra s ufus n Musa Adrar n Sina d Ttawrat Řebni n Uqiḍun Iqeddsen d marra min dayes
3 | Lawi | Lawi | X tiɣarṣa (ddbayeḥ) d řxedmet n ikehhanen d lfarayiḍ zi jjihet n řxedmet nsen
4 | Řxř. | Di Řexřa | Atelleɛ n ayt n Israyil i řmijař n 40 iseggʷusa di Řexřa
5 | Aɛwd. | Aɛawed | Afessar n Ttawrat i twařa wiss tnayen
| IDLISEN n UMEZRUY
6 | Yac. | Yacuwa | Uḍuf n temmurt Kenɛan d řwart
7 | Řqḍ. | Řquḍat | Řweqt n řquḍat nni iḥekkmen řgens n Israyil, fekken tent zeg ifassen n řɛedyan nsen: Ɛutniyil, Ihud, Barak, Dibura, Jidyun, Abimalik, Tulaɛ, Ya’ir, Yifta, Camcun
8 | Raɛ. | Raɛut | Tamɣart n temmurt n Mu’ab temřec ak-d Buɛaz zi teqbič n Dawud
9 & 10 | Ṣm. | 1 & 2 Ṣamwil | Anabi d ukehhan Ṣamwil d ijeǧiden imezwura n Israyil: Cawul, Dawud d Suliman
11 & 12 | Ij. | 1 & 2 Ijeǧiden | Amezruy (Ttarix) n ijeǧiden n Israyil
13 & 14 | Im. | 1 & 2 Imezruyen | Amezruy (Ttarix) n ijeǧiden n Israyil
15 | Ɛiz. | Ɛizra | Akehhan Ɛizra iɛqeb-dd ɣar Urcalim awarni lmenfa ɣar Babil, awarni 70 iseggʷusa n tmeḥbast di Babil
16 | Naḥ. | Naḥamya | Naḥamya, amsexxar d Uday n ujeǧid n Lfurs iṭṭef ttesriḥ mahend ad ibna řeḥyuḍ n Urcalim ɛawed
17 | Ist. | Istir | Istir, tajeǧidt Tudact tedweř d temɣart n řḥakem Lfurs Asenjem n marra Wudayen zeg ifassen n Ḥaman wenni zi jjiř n Axax, ajeǧid n Ɛamaliq d Iɛamaliqiyyen
| IDLISEN n CCIƐR
18 | Ayub | Ayub | Amezruy n ṣṣabr n Ayub di min d as imsaren
19 | Izhd. | Izehhiden | Izřan n Dawud i yura i imɣennajen di Zzawect Tameqqrant
20 | Awřn. | Awařen Iweznen | Awařen Iweznen n ujeǧid n Suliman
21 | Amb. | Ambarreḥ | Ambarreḥ yarezzu di tudart n bnadem
22 | Izři | Izři x izřan | Izři n tayri nni iǧan jar ujeǧid Sulayman d tesřit nnes
| IDLISEN n 4 INABIYYEN IMEQQRANEN
23 | Ica. |  | Icaɛya anabi di Israyil deg wussan n ijeǧiden n Israyil. Yura aṭṭas x Amsexxar n SIDI, ixs ad yini Lmasiḥ wenni i ɣa issenjmen řgens nnes Israyil. Iddar Icaɛya ɛřayen 700 iseggʷusa qbeř Lmasih. Awařen nnes am ijj n yeɣzar n nnubuwat sstebhtent bnadem.
24 | Irm. |  | Irmiya d anabi di Israyil i iweddeb aṭṭas deg wussan ineggura n tgeldit n Israyil, deg wussan uẓẓřen xasen ɣar Babil.
25 | Igjd. | Izřan s iqejduren n Irmiya | Anabi Irmiya iccat agejdur x Urcalim zi ssibbet n lmenfa ɣar Babil n imezdaɣ nnes
26 | Ḥiz. | Ḥizqiyal | Ḥizqiyal d anabi-akehhan ameqqran n Israyil deg wussan n tmeḥbast n Israyil di lmenfa di Babil - Iṭṭef timeẓra timeqqranin zi Arebbi x Zzawect Tameqqrant deg wussan nni u deg wussan i dd ɣa yasen xmi dd ɣa iɛqeb Lmasiḥ ɣar ddunect ak-d imqeddasen nnes
27 | Dan. | Danyal | Daniyal d anabi zi Israyil deg wussan n lmenfa ɣar Babil. Iddar Daniyal deg wussan n ijeǧiden n Babil d Lfurs u iqqim x řkursi n ṣṣulṭa zeg umezaru ař uneggaru. Nnubuwat nnes aqa-tent x řeḥkamat n ddunect-a i ɣa ttwahedment s ijj n weẓru d ameẓyan i ɣa iwḍan zeg ijj n wedrar yuɛřan u aẓru nni d Tageldit n Lmasiḥ i dd ɣa yasen
| IDLISEN n 12 INABIYYEN IMEẒYANEN
28 | Huc. | Huciɛa | Mammec tedweř tamɣart n Huciɛa d amedya n Israyil. Arebbi iḥesseb-dd Israyil d tamɣart nnes
29 | Yuw. | Yuwil | Řḥukm issaggʷaden x marra ddunect
30 | Ɛam. | Ɛamus | Řḥukm x timmura i d as-dd innḍen i Israyil u x Israyil simant nnes - Xemsa n timeẓra i d as iwca Arebbi
31 | Ɛub. | Ɛubadya | Nnubuwa x Idum
32 | Yun. | Yunus | Řumur n SIDI i Yunus maḥend ad ibarreḥ s řḥukm n Arebbi x tendint n Ninwa - ttubet n Ninwa
33 | Mixa | Mixa | Řhukm x Samarya d Urcalim - X weɛdeř n Israyil di řweqt i dd ɣa yasen - Afekki n Urcalim - Urcalim ad tiři lɛaṣima n řeḥkamet n Lmasiḥ
34 | Nḥm. | Naḥum | Řḥukm x tendint n Ninwa
35 | Ḥab. | Ḥabaqquq | Řḥukm x Babil d řgens nnes n Ikaldaniyyen - Taẓaǧit n Ḥabaqquq
36 | Ṣaf. | Ṣafanya | Řḥukm deg wass n SIDI - Ařaɣi ḥima ad sswaḍḍɛen řegnus zzat i Arebbi: Ɣazza, Mu’ab, Ɛammun, Itiyupiya
37 | Ḥag. | Ḥaggayi | Asejjeɛ I řebni n Zzawect Iqeddsen di Urcalim ɛawed
38 | Zak. | Zakariyya | Timeẓra issttebheten n unabi Zakariya Min i ɣa imsaren mařa ad dd-iɛqeb Lmasih x wedrar n Zzitun maḥend ad iḥkem zi Urcalim x marra ddunect
39 | Mal. | Malaxi | Malaxi iɛřem řgens s nnubuwat ifarzen
| ŘƐAHD n JDID - ŘEXBAR AṢEBḤAN niɣ L’INJIL
40 & 41 42 & 43 | Mt. Mk. Lk. Yḥ. | Řexbar Aṣebḥan Matta, Markus, Luka, Yuḥanna | Arebɛa n imeḥdaren urin kuř ijjen zzaysen marra min d asem immewcen ḥima ad t arin x Yeccu Lmasiḥ zeg wussan n uxeřqeḍ nnes ař řmewt d tnukra nnes d tmeksit nnes ɣar ujenna
44 | Řex. | Řexdayem n Rrusul | Amezruy n ubarreḥ n L’Injil di Urcalim zeg umezwaru ař uneggar n řeḥkamet n Irumaniyyen
| TIBRATIN n RRASUL BULUS I TMESMUNIN n LMASIḤ
45 | Rum. | ɣar Ruma | X usenjem s liman di Lmasih waha, war iǧi s řexdayem n ddin am wextan n Wudayen niɣ weḍfar n Ccariɛa. Inni arezzun ad kemmřen Ccariɛa ittxeṣṣa ad tt kemmřen qaɛ, maca nitni war zemmaren!
46 & 47 | 1 & 2 Kur. | ɣar Kurintus | X waṭṭas n tmesřayin i itthiman i imasiḥiyyen di Kurintus: tiɣit n Arebbi di Lmasiḥ, x macca, x imcubbecen jar řmuminin, x řemřac, x wenni war ɣares bu temɣart, x řhuquq n rrusul, x Arruḥ Iqeddsen, x Arrimet n Lmasiḥ, x tanukra n Lmasiḥ, x tudart n Bulus am rrasul n Lmasiḥ ...
48 | Gal. | ɣar Galaṭya | Di tebrat-a nufa aṭṭas x tudart n Bulus zeg wami ibda ad iḍfar Lmasiḥ u mammec ibarreḥ L’Injil. Bulus iɛřem i yenni arezzun ad ssemɣaren deg yixef nsen, deg wextan i ɣarsen deg weysum i war ineffɛen. Uday d tidett wenni d Uday s wuř
49 | Afa. | ɣar Afasus | Tabrat Taṣebḥant x Lmasiḥ d tudart tmasiḥect, x řemřac d umenɣi arruhani s tẓaǧit d liman d wawař n Arebbi
50 | Fil. | ɣar Filippi | Tabrat Taṣebḥant x uwaḍeɛ n Lmasiḥ, mammec isswaḍeɛ ixef nnes ař řmewt x ṣṣalib
51 | Kul. | ɣar Kulussi | Tabrat x řemɣaret n Lmasiḥ wenni d Amenzu n marra min dd-itwaxeřqen uca uřa d Azeǧif n Tmesmunt, tenni d Arrimet n Lmasiḥ
52 & 53 | Tis. | ɣar Tissaluniki | Tabrat nni di nufa aṭṭas x twasit n Lmasiḥ u x mammec ittxeṣṣa ad tiři tudart n umasiḥi nni t ittraja
| TIBRATIN n RRASUL BULUS I CA n IMSEXXAREN INNEƔNI n LMASIḤ
54 & 55 | 1 & 2 Tm. | ɣar Timutiyu | Timutiyu, amesexxar iɛizzen i Bulus. Bulus isseřmed Timutyu x mammec ittxeṣṣa ad isseřmed tmesmunin n Lmasiḥ ḥima war weddarent zeg webrid n Lmasiḥ
56 | Tit. | ɣar Titus | Bulus isseřmed Titus zi jjihet n řxedmet nes tegzirt n Krita
57 | Flmn. | ɣar Filimon | Tabrat Tameẓyant n Bulus I Filimun x Unisimus, ismeɣ n Filimon nni zzayes yarweř maca ɣares dd-iɛqeb
58 | Ɛbr. | ɣar Iɛibraniyyen | Tabrat Taṣebḥant x řemɣaret n Lmasiḥ sennej i kuřci: sennej i lmalakat, sennej i Musa, sennej i Ccariɛa
| TIBRATIN n RRUSUL INNEƔNI
59 | Yaɛ. | Tabrat n Yaɛqub | Yaɛqub yura tabrat-a i Wudayen Imasiḥiyyen imṭarrcen x ṣṣabr n liman, x uwaḍeɛ, x liman d řexdayem, ddenb n yiřes u x tayri jar wawmaten
60 & 61 | Buṭ. | 2 Tibratin n Buṭrus | Buṭrus yura tibratin nnes x timesřayin ifarzen: x ṭṭaɛet i ṣṣulaṭat, x řemrac, x ṣṣabr di umarret u x tudart tamasiḥect
62 & 63 & 64 | Yuḥ. | 3 Tibratin n Yuḥanna | Yuḥanna yura tibratin nnes x mammec i ɣa yuyur řmumin di tfawt d tidett u x tayri jar wawmaten
65 | Yah. | Tabrat n Yahuda | Yahuda iɛřem řmuminin zi jjihet n yenni arezzun ad ɣarren řmuminin s tɣuri nsen issxarriqen u s ustehzi nsen am ḍeffaren mɣir tizi nsen.
|  | ASARGEB X MIN I ƔA YIŘI DEƔYA
66 | Asa. | Asargeb | Řewḥiy Ameqqran i iwca Yeccu Lmasiḥ s ufus n lmalak nnes i umsexxar nnes Yuḥanna, ijj n řewḥiy i zi i d as issargeb Lmasiḥ x min i ɣa yiři deg wussan ineggura xmi dd ɣa yas Netta i twařa wiss tnayen ḥima ad yiři d Ajeǧid x marra ddunnit