113
1 Hallilu-Yah, sɛuǧem,
kenniw imsexxaren n SIDI,
sɛuǧem Isem n SIDI!
2 Ad ittwabarek Isem n SIDI,
zi řexxu ař řebda.
3 Zi manis dd-tneqqar tfuct
ař manis tɣeǧi tfuct,
ad ittwassɛuǧa Isem n SIDI.
4 SIDI yuɛřa x marra řegnus,
tiwa i ijenwan d aɛuǧi nnes.
5 Man wen iǧan
am SIDI, AREBBI nneɣ,
wenni izeddɣen di řuɛřa qaɛ,
6 wenni yuḍaren
maḥend ad iẓar deg ijenwan
u x temmurt!
7 Wenni dd-issnekkaran
amuqřiř zi tɛejjajt,
issgeɛɛed amezřuḍ zeg wefraḍ
8 maḥend ad t issɣim ak-d tarwa n taṣiřet,
ak-d tarwa n taṣiřet n řgens nnes.
9 Wenni issezdaɣen
tenni war ittirwen di taddart,
am ict n yemmatsen n iḥenjiren tfarḥ.
Hallilu-Yah.